G. Gordon Liddy, omul din spatele operațiunii Watergate, s-a stins la 90 de ani.
G. Gordon Liddy, omul din spatele operațiunii Watergate, s-a stins la 90 de ani. G. Gordon Liddy: "Aș face-o din nou pentru președintele meu!".
A existat un timp în care politica era o chestiune de viață și de moarte, iar scandalurile dădeau jos președinți. Gordon Liddy, care s-a stins din viață ieri, la vârsta de 90 de ani, a fost în miezul unui asemenea moment.Liddy a fost creierul Operațiunii Watergate, când republicanii au intrat în sediul Partidului Democrat pentru a plasa microfoane. Scopul era să adune dovezi care să îl compromită pe candidatul democrat la președinție."O rețea de femei de companie își desfășura activitatea în apropiere, în Apartamentele Columbia Plaza. Unii oameni din Comitetul Național al Partidului Democrat foloseau această rețea drept o resursă. Asta voiam să spionăm la acel moment.", explica Gordon Liddy, fost agent FBI.Anterior, Liddy propusese asasinarea rivalilor politici și răpirea protestatarilor la adresa războiului din Vietnam.Nixon a demisionat din cauza scandalului, iar Liddy a făcut aproape 5 ani de pușcărie. Când a ieșit, a făcut emisiuni la radio și a jucat în filme. A rămas cunoscut pentru cuvintele: "Aș face-o din nou!".